
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1297 

31 Δεκεμβρίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΑΠΟΔΗΜΟΥ ΕΛΛΗ¬ 
ΝΙΣΜΟΥ» και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Νομικού Προσώπου στο Δήμο Λάρισας με 
την επωνυμία «73η Σχολική Επιτροπή Δήμου Λάρι¬ 


σας . 2 

Επικύρωση της 31/1998 απόφασης Κ.Σ. Καλαμιτσίου 

περί ψήφισης Ο.Ε.Υ. Κοινότητας. 3 

Επικύρωση της 55/1998 απόφασης Κ.Σ. Βασιλικής πε¬ 
ρί ψήφισης Ο.Ε.Υ. Κοινότητας. 4 

Διάλυση αμιγούς Κοινοτικής Επιχείρησης στην Κοινό¬ 
τητα Τυλίσου Ν. Ηρακλείου με την επωνυμία «Κοι¬ 
νοτική Επιχείρηση Ανάπτυξης Τυλίσου». 5 

Σύσταση Τριμελούς Επιτροπής για εξέταση αιτήσεων 
ενδιαφερομένων για την απόδειξη της ιδιότητας 
αυτών ως αγροτών στη Νομαρχιακή Αυτοδιοίκηση 

Δυτ. Αττικής. 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Λιμνιάτη Αικατερίνη του 

Κων/νου. 7 

Χορήγηση άδειας ίδρυσης και λειτουργίας Ερασιτε¬ 
χνικής Σχολικής Χορού με την επωνυμία «ΣΧΟΛΗ 
ΡΥΘΜΙΚΗΣ ΚΑΙ ΧΟΡΟΥ ΖΩΖΩΣ ΝΟΥΛΑ - ΚΟΛΥΡΑ» 8 
Χορήγηση άδειας άσκησης επαγγέλματος Κοιν. Λει¬ 
τουργού στην Κορκοβέλου Μαρία του Ευαγγέλου. 9 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Εγκριση σύστασης του κοινωφελούς ιδρύματος με την ε¬ 
πωνυμία «ΙΔΡΥΜΑ ΑΠΟΔΗΜΟΥ ΕΛΛΗΝΙΣΜΟΥ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 146635/20.5.1998 πράξη της Συμβολαιο¬ 
γράφου Αθηνών Ειρήνης Ρουσσάκη με την οποία ο Αν- 


δρέας Άθενς σύστησε κοινωφελές ίδρυμα με την επωνυ¬ 
μία «ΙΔΡΥΜΑ ΑΠΟΔΗΜΟΥ ΕΛΛΗΝΙΣΜΟΥ» με έδρα τη 
Θεσσαλονίκη. 

2. Τις διατάξεις των άρθρων:α)95 και 98 του Α.Ν. 
2039/1939, β) 101 και 119του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Την από 21.9.1998 γνωμοδότηση του Συμβουλίου Ε¬ 
θνικών Κληρ/των. 

4. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών (ΦΕΚ 
922/Β77.10.1996). 

5. Την αριθ. Π31β-18909/ΑΣ 8697 απόφαση του Πρωθυ¬ 
πουργού με την οποία ανατέθηκαν αρμοδιότητες στον Α¬ 
ναπληρωτή Υπουργό Εξωτερικών Γεώργιο Παπανδρέου 
(ΦΕΚ 1086/Β716.10.1998). 

Με πρόταση του Αναπλ. Υπουργού Εξωτερικών και του 
Υφυπουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΑΠΟΔΗΜΟΥ ΕΛΛΗΝΙΣΜΟΥ», η 
οποία έγινε από τον Ανδρέα Άθενς με την αριθ. 146635/98 
Πράξη της Συμβολαιογράφου Αθηνών Ειρήνης Ρουσσά¬ 
κη. 

Το ίδρυμα τούτο αποτελεί Νομικό Πρόσωπο ιδιωτικού 
δικαίου, υπάγεται στην εποπτεία και τον έλεγχο των Υ¬ 
πουργών Οικονομικών και Εξωτερικών και διέπεται από 
τις διατάξεις της παραπάνω συστατικής του πράξης, του 
παρακάτω οργανισμού, του Α.Ν. 2039/1939 και των δια¬ 
ταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία "ΙΔΡΥΜΑ ΑΠΟΔΗΜΟΥ ΕΛΛΗΝΙΣΜΟΥ". 
Άρθρο 1 

Μορφή - Επωνυμία - Έδρα - Σφραγίδα 
1. Το κοινωφελές ίδρυμα με την επωνυμία «ΙΔΡΥΜΑ Α¬ 
ΠΟΔΗΜΟΥ ΕΛΛΗΝΙΣΜΟΥ» που συστήθηκε από τον Αν- 

δρέα Αθενς με την αριθ. 146635/20.5.1998 πράξη η οποία 
συντάχθηκε ενώπιον της συμβολαιογράφου Αθηνών Ει¬ 
ρήνης Ρουσσάκη, αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η Θεσσαλονίκη. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: 

1. Η έρευνα και η μελέτη θεμάτων που αφορούν τον Α¬ 
πόδημο Ελληνισμό για την υποβοήθηση του Συμβουλίου 
Απόδημου Ελληνισμού στη διαμόρφωση προτάσεων σχε¬ 
τικά με: 

Τη σύσφιξη των δεσμών του Απόδημου Ελληνισμού και 
της γενέτειρας όπως επίσης και μεταξύ των Αποδήμων 
Ελλήνων στις χώρες που διαμένουν. 

Τη βελτίωση των συνθηκών διαβίωσης και ειδικότερα 
στην προστασία και προώθηση των εκπαιδευτικών, οικο¬ 
νομικών, εργασιακών, πολιτιστικών και λοιπών δικαιωμά¬ 
των των Αποδήμων Ελλήνων τόσο στις χώρες διαμονής ό¬ 
σο και στην Ελλάδα. 

Την παροχή στήριξης και συμπαράστασης στον Απόδη¬ 
μο Ελληνισμό για την καλύτερη οργανωτική του ανάπτυ- 

ξη · , 

Την ενίσχυση των οικονομικών, εμπορικών, πολιτιστι¬ 
κών και μορφωτικών σχέσεων μεταξύ των χωρών διαμο¬ 
νής και της Ελλάδας. 

Την επανένταξη των παλιννοστούντων Ελλήνων στην . 
Ελληνική κοινωνία. 

2. Η οργανωτική, γραμματειακή και οικονομική στήριξη 
του Συμβουλίου Απόδημου Ελληνισμού και 

3. Ενέργειες και δραστηριότητες που συνάδουν μετους 
θεσμοθετημένους σκοπούς του Συμβουλίου Αποδήμου 
Ελληνισμού. 

Άρθρο 3 
Περιουσία-Πόροι 

1 .Περιουσία του Ιδρύματος αποτελούν: 
α) Το ποσό των τριάντα εκατομμυρίων (30.000.000) 
δραχμών που καταβάλλει ο ιδρυτής. 

2. Πόροι του ιδρύματος είναι: 
α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από καταθέσεις του σε Τράπεζες ή άλλους 
Πιστωτικούς Οργανισμούς. 

γ) Οι εισφορές, χορηγίες, δωρεές, ενισχύσεις και άλλες 
παροχές από νομικά πρόσωπα του δημοσίου και ιδιωτι¬ 
κού φορέα, από διεθνείς Οργανισμούς και Οργανώσεις 
και από ιδιώτες. 

Άρθρο 4 
Διοίκηση 

1. Το Ιδρυμα διοικείται από εννεαμελές Διοικητικό Συμ¬ 
βούλιο που αποτελείται από τα μέλη του εκάστοτε Προε¬ 


δρείου του Συμβουλίου Απόδημου Ελληνισμού. 

2. Πρόεδρος του Διοικητικού Συμβουλίου είναι ο εκά- 
στοτε Πρόεδρος του ΣΑΕ. 

3. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

4. Σε περίπτωση αποποίησης, παραίτησης, έκπτωσης, 
ανικανότητας, θανάτου, μέλους του Διοικητικού Συμβου¬ 
λίου, το Διοικητικό Συμβούλιο δύναται να συνεχίσει τη λει¬ 
τουργία του εφόσον τα εναπομείναντα μέλη του είναι του¬ 
λάχιστον πέντε (5). 

5. Το Διοικητικό Συμβούλιο συνεδριάζει τακτικά δύο (2) 
φορές το χρόνο (τουλάχιστον) και εκτάκτως όποτε το ζη¬ 
τήσει ο Πρόεδρος ή πέντε (5) από τα μέλη του, με γραπτή 
αίτηση τους προς τον Πρόεδρο, πάντοτε όπως έπειτα α¬ 
πό πρόσκληση του Προέδρου. 

6. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι ο Πρόε¬ 
δρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. Τα πρακτικά υπογρά¬ 
φονται από όλα τα μέλη που μετέχουν στην συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του Ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν.2039/39 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν.2039/39καιτου α¬ 
πό 20.12.1939 Β.Δ/τος (ΦΕΚ552/Α/1939). 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα μετους όρουςτων συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας, 
γ) Αποφασίζει για κάθε θέμα που έχει σχέση με την εύ- 

ρυθμη και καλή λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών, και δωρεών, καθώς και για την ανα¬ 
κήρυξη ευεργετών και δωρητών του ιδρύματος. 

3. Το Διοικητικό Συμβούλιο δύναται με απόφασή του να 
εξουσιοδοτεί μέλη του για την άσκηση αρμοδιοτήτων του 
εκτός από τις αρμοδιότητες του άρθρου 5, παρ.2.εδ.α. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια και στις Αρχές, 
καθώς και στις σχέσεις του με κάθε τρίτο, αυτοπροσώ¬ 
πως ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου είκοσι πέντε (25) τουλάχι¬ 
στον μέρες πριν από τη συνεδρίαση. 

Οι συνεδριάσεις του Διοικητικού Συμβουλίου πραγμα¬ 
τοποιούνται και με τη χρήση τηλεπικοινωνιακών και ηλε¬ 
κτρονικών μέσων. Στην περίπτωση αυτή η σχετική ενημέ¬ 
ρωση πρέπει να γίνει είκοσι τέσσερις (24) ώρες τουλάχι¬ 
στον νωρίτερα. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν, δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος. Ο Πρόεδρος του Διοικητικού Συμ¬ 
βουλίου δύναται με απόφασή του να εξουσιοδοτεί μέλη 
του Δ.Σ. ή εργαζομένους στο ίδρυμα για την άσκηση αρ¬ 
μοδιοτήτων του. 

Άρθρο 7 
Γ ραμματεία 

Αρμοδιότητες Γραμματέα 
1. Ο Γραμματέας του Ιδρύματος: 
α) Φροντίζει για τη σύνταξη των πρακτικών του Διοικη¬ 
τικού Συμβουλίου, 
β) Διεκπεραιώνει την αλληλογραφία, 
γ) Φυλάττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του Ιδρύματος και ευθύνε- 
ται για την καταστροφή ή την απώλεια τούτων. 


ε) Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών) να βοηθείται από υπάλληλο του Ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορί¬ 
ζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του Ιδρύματος, σε ένα από τα πι¬ 
στωτικά Ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή ε¬ 
κτάκτων και επειγουσών δαπανών του Ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου, που ορίζεται με 
απόφαση αυτού. 

Άρθρο 9 

Οικονομική Διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασης 
του Ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
οπήν πρώτη συνεδρίασή του. 

2. Η οικονομική διαχείριση γίνεται με βάση τον προϋπο¬ 
λογισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του Α.Ν. 2039/39 και του από 20.2.1939 σχετικού 
Δ/τος (ΦΕΚ552/Α/22.12.1939). 

Άρθρο 10 
Βιβλία και Στοιχεία 

1. Το Ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του Ιδρύματος που πραγματο¬ 
ποιούνται στη διάρκεια της χρήσης. 

δ)Στελέχη, αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος κα της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από απόφαση του Διοι¬ 
κητικού Συμβουλίου αυτού, η οποία λαμβάνεται με από¬ 
λυτη πλειοψηφία του συνολικού αριθμού των μελών του. 
Άρθρο 12 

Διάλυση του Ιδρύματος - Τύχη Περιουσίας αυτού. 

1. Το Ιδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος για οποιοδή- 
ποτε λόγο, η περιουσία του περιέρχεται στο Ελληνικό Δη¬ 
μόσιο, και συγκεκριμένα στην αρμόδια για θέματα από¬ 
δημου Ελληνισμού Δημόσια Υπηρεσία. 

Στον Υπουργό Εξωτερικών και στον Υφυπουργό Οικο¬ 
νομικών αναθέτουμε τη δημοσίευση και εκτέλεση του πα¬ 
ρόντος Διατάγματος. 

Αθήνα 27 Νοεμβρίου 1998 . 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ.ΟΙΚΟΝΟΜΙΚΩΝ 

ΘΕΟΔΩΡΟΣ ΠΑΓΚΑΛΟΣ ΓΕΩΡΓΙΟΣ ΔΡΥΣ 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 24850 (2) 

Σύσταση Νομικού Προσωπικού στο Δήμο Λάρισας με 
την επωνυμία «73η Σχολική Επιτροπή Δήμου Λάρι¬ 
σας». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) του άρθρου 5 του Ν. 1894/90 «Για την Ακαδημία Αθη¬ 
νών και άλλες διατάξεις» 
β) του άρθρου 203 του Π.Δ. 410/95 (Δ.Κ.Κ.) 
γ) του άρθρου 2 του Ν. 2081/92 
δ) του άρθρου 6 του Ν. 2503/97 

2. Την 859/98 απόφαση του Δ.Σ. Λάρισας περί συστά- 
σεως Νομικού Προσώπου με την επωνυμία «73η Σχολική 
Επιτροπή Δήμου Λάρισας». 

3. Την 2172/29.8.97 απόφασή μας παροχής έγκρισης υ¬ 
πογραφής στο Δ/ντή της Δ/νσης Τοπικής Αυτοδιοίκησης 
και Αποκέντρωσης της Περιφέρειας με «Εντολή Γ ενικού 
Γραμματέα Περιφέρειας Θεσσαλίας», αποφασίζουμε: 

Συστήνουμε στο Δήμο Λάρισας ίδιο Νομικό Πρόσωπο 
με την επωνυμία «73η Σχολική Επιτροπή Δήμου Λάρισας» 
που περιλαμβάνει τις σχολικές μονάδες 15ο, 43ο Δημοτι¬ 
κά Σχολεία και 19ο, 30ο Νηπιαγωγεία Λάρισας. 


Σκοπός το Νομικού Προσώππου είναι: 

Η διαχείριση των πιστώσεων που διατίθενται για τις λει- 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λπ. 

Η εκτέλεση μικρών έργων για επισκευή και συντήρηση 
διδακτηρίων, η αποκατάσταση φθορών και ζημιών των ε¬ 
πίπλων, εξοπλισμού και γενικά των διδακτηριακών εγκα¬ 
ταστάσεων. 

Η φροντίδα για την εξεύρεση άλλων πόρων. 

Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας Εκπαίδευσης για τον εφο¬ 
διασμό από τον Ο.Σ.Κ. των αντίστοιχων σχολείων με έπι¬ 
πλα και εξοπλιστικά είδη και από το Υπουργείο Εθνικής 
Παιδείας και Θρησκευμάτων με βιβλία για τις αντίστοιχες 
σχολικές βιβλιοθήκες. 

Η διαχείριση των εσόδων από την ενδεχομένη εκμετάλ¬ 
λευση των σχολικών κυλικείων. 

Η λήψη κάθε άλλο μέτρου που κρίνεται αναγκαίο για τη 
στήριξη της διοικητικής λειτουργίας των σχολικών μονά¬ 
δων. 

Πόροι του Νομικού Προσώπου είναι: 
α. Ετήσια επιχορήγηση του Δήμου Λάρισας: 50.000 
δρχ. 

β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

Το Νομικό Πρόσωπο εκπροσωπείται στα δικαστήρια και 
σε κάθε Δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Λάρισας 
50.000 δρχ. για το τρέχον οικονομικό έτος η οποία είναι 
γραμμένη στο Κ.Α. 211.9.00. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 25 Νοεμβρίου 1998 

Με εντολή Γεν. Γραμ. Περιφέρειας 
Ο Διευθυντής 
Γ. ΜΠΟΥΚΗΣ 

-♦- 

Αριθ. 461.6 (3) 

Επικύρωση της 31/1998 απόφασης Κ.Σ. Καλαμιτσίου 
περί ψήφισης Ο.Ε.Υ. Κοινότητας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις των άρθρων: 
α) 176του Δ.Κ.Κ. (Π.Δ. 410/95). 

β) 12 του Ν. 1188/81 όπως αντικαταστάθηκε με το άρ¬ 
θρο 8 παρ. 5 του Ν. 2307/95 και 
γ) 15του Ν. 1586/86. 

2. Την αριθμ. 31/1998 απόφαση του Κ.Σ. Καλαμιτσίου 
σχετικά με τη σύσταση Οργανισμού Εσωτερικής Υπηρε¬ 
σίας. 

3. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ν. Λευκάδας, όπως διατυπώ- 

θηκε στο αριθ. 6/9.9.98 πρακτικό συνεδρίασής του, απο¬ 
φασίζουμε: 

Επικυρώνουμε την αριθ. 31/1998 απόφαση του Κ.Σ. Κα- 
λαμιτσίου Ν. Λευκάδας, με την οποία ψηφίζεται ο Οργανι¬ 
σμός Εσωτερικής Υπηρεσίας της Κοινότητας, ο οποίος 
εμφανίζεται ως κατωτέρω: 

Άρθρο 1 

Συγκρότηση Υπηρεσιών 

Η υπηρεσία της Κοινότητας συγκροτείται από τη Διοι¬ 
κητική Υπηρεσία. 

Άρθρο 2 

Διάρθρωση - Διαβάθμιση θέσεων 

Οι θέσεις του προσωπικού τ ης Κοινότητας διαρθρώνο¬ 
νται και διαβαθμίζονται ως εξής: 

1. ΜΟΝΙΜΟ ΠΡΟΣΩΠΙΚΟ 

Μία (1) θέση του κλάδου ΔΕΙ Διοικητικού με βαθμό Δ-Α. 
Άρθρο 3 

Προσόντα διορισμού - Καθήκοντα κ.λπ. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, άδει¬ 
ες, τις μεταβολές υπηρεσιακής κατάστασης, το προβάδι¬ 
σμα, τις ποινές, τη λύση της υπαλληλικής σχέσης, την ια¬ 
τροφαρμακευτική περίθαλψη, τα έξοδα κηδείας των μο¬ 
νίμων υπαλλήλων που προβλέπονται από τον οργανισμό 
ρυθμίζονται από τις διατάξεις του Ν. 1188/81 και των δια¬ 
ταγμάτων που εκδίδονται σε εκτέλεση του Νόμου αυτού. 

Άρθρο 4 

Αρμοδιότητες και αντικείμενα της Διοικητικής 
Υπηρεσίας. 

α) Η μέριμνα για την τήρηση και φύλαξη των προβλεπο- 
μένων από το Νόμο βιβλία της Κοινότητας, των φακέλων 
του αρχείου και τη σφραγίδα της Κοινότητας. 

β) Η παραλαβή, αποσφράγιση, χαρακτηρισμός, πρωτο¬ 
κόλληση και αρχειοθέτηση όλης της αλληλογραφίας της 
Κοινότητας, πλην την απόρρητης, αφού προηγουμένως 
τεθεί υπόψη του Προέδρου χωρίς καθυστέρηση και γί¬ 
νουν οι δέουσες ενέργειες. 

γ) Η τήρηση των πρακτικών των συνεδριάσεων, του 
Κ.Σ., η καταχώρησή τους στο βιβλίο πρακτικών αυτού, η 
μέριμνα για την υπογραφή του και έκδοση αντιγράφων. 

δ) Η κατάρτιση με τον Πρόεδρο του σχεδίου του προϋ¬ 
πολογισμού της Κοινότητας, η σύνταξη και η συνυπογρα- 
φή με τον Πρόεδρο της Κοινότητας των βεβαιωτικών κα¬ 
ταλόγων, επιβολής, βεβαιώσεως και εισπράξεως των εν 
γένει κοινοτικών εσόδων και η διεξαγωγή της εν γένει λο¬ 
γιστικής υπηρεσίας της Κοινότητας. 

ε) Η ενημέρωση του Προέδρου για την πορεία των οι¬ 
κονομικών της Κοινότητας και η προσυπογραφή με τον 
Πρόεδρο των χρηματικών ενταλμάτων της Κοινότητας. 

στ) Η προσυπογραφή όλων των σχεδίων ως προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

ζ) Η επιμέλεια κατάρτισης του προγράμματος τέλεσης 
δημοσίων και κοινοτικών εορτών και δεξιώσεων. 

η) Η φροντίδα για τη λειτουργία των υπηρεσιών της 
Κοινότητας, ύδρευσης, φωτισμού, καθαριότητας ως και 


πάσης άλλης δημιουργηθησομένης υπηρεσίας στο μέλ¬ 
λον. 

θ) Η τήρηση και φύλαξη των μητρώων αρρένων, δημο¬ 
τολογίων και ληξιαρχικών βιβλίων. 

ι) Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων οι οποίες ανατίθενται στην Κοι¬ 
νότητα από νόμους, διατάγματα κ.λπ. 

Άρθρο 5 

Αυτός ο οργανισμός ισχύει από τη δημοσίευσή του στην 
Εφημερίδα της Κυβερνήσεως. 

Με την παρούσα δεν δημιουργείται δαπάνη σε βάρος 
του κρατικού προϋπολογισμού αλλά σε βάρος του προϋ¬ 
πολογισμού της Κοινότητας Καλαμιτσίου η οποία δεν 
μπορεί να υπολογισθεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα 30 Νοεμβρίου 1998 
Με εντολή Γεν. Γραμ. Περιφέριεας 
Ο Διευθυντής 

Δ.ΔΑΓΛΑΣ 

-Φ- 

Αριθ. 4264 ( 4 ) 

Επικύρωση της 55/198 απόφασης Κ.Σ. Βασιλικής περί 
ψήφισης Ο.Ε.Υ. Κοινότητας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΩΝΙΩΝ ΝΗΣΩΝ 

Έχοντας υπόψη: 

1. Τις διατάξεις των άρθρων: 

α) 176τουΔ.Κ.Κ. (Π.Δ. 410/95). 

β) 12 του Ν. 1188/81 όπως αντικαταστάθηκε με το άρ- 
θροδπαρ.δτουΝ. 2307/95 και 

γ) 15 του Ν. 1586/86. 

2. Την αριθμ. 55/1998 απόφαση του Κ.Σ. Βασιλικής σχε¬ 
τικά με τη σύσταση Οργανισμού Εσωτερικής Υπηρεσίας. 

3. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ν. Λευκάδας, όπως διατυπώ¬ 
θηκε στο αριθ. 6/9.9.98 πρακτικό συνεδρίασής του, απο¬ 
φασίζουμε: 

Επικυρώνουμε την αριθ. 55/1998 απόφαση του Κ.Σ. Βα¬ 
σιλικής Ν. Λευκάδας, με την οποία ψηφίζεται ο Οργανι¬ 
σμός Εσωτερικής Υπηρεσίας της Κοινότητας, ο οποίος 
εμφανίζεται ως κατωτέρω: 

Άρθρο 1 

Συγκρότηση Υπηρεσιών 

Η υπηρεσία της Κοινότητας συγκροτείται από τη Διοι¬ 
κητική Υπηρεσία. 

Άρθρο 2 

Διάρθρωση - Διαβάθμιση θέσεων 

Οι θέσεις του προσωπικού τ ης Κοινότητας διαρθρώνο¬ 
νται και διαβαθμίζονται ως εξής: 

1. ΜΟΝΙΜΟ ΠΡΟΣΩΠΙΚΟ 

Μία (1) θέση του κλάδου ΔΕΙ Διοικητικού με βαθμό Δ-Α. 

Άρθρο 3 

Προσόντα διορισμού - Καθήκοντα κ.λπ. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, άδει¬ 
ες, τις μεταβολές υπηρεσιακής κατάστασης, το προβάδι¬ 
σμα, τις ποινές, τη λύση της υπαλληλικής σχέσης, την ια¬ 
τροφαρμακευτική περίθαλψη, τα έξοδα κηδείας των μο¬ 
νίμων υπαλλήλων που προβλέπονται από τον οργανισμό 

ρυθμίζονται από τις διατάξεις του Ν. 1188/81 και των δια¬ 
ταγμάτων που εκδίδονται σε εκτέλεση του Νόμου αυτού. 
Άρθρο 4 

Αρμοδιότητες και αντικείμενα της Διοικητικής 
Υπηρεσίας 

α) Η μέριμνα για την τήρηση και φύλαξη των προβλεπο- 
μένων από το Νόμο βιβλία της Κοινότητας, των φακέλων 
του αρχείου και τη σφραγίδα της Κοινότητας. 

β) Η παραλαβή, αποσφράγιση, χαρακτηρισμός, πρωτο¬ 
κόλληση και αρχειοθέτηση όλης της αλληλογραφίας της 
Κοινότητας, πλην την απόρρητης, αφού προηγουμένως 
τεθεί υπόψη του Προέδρου χωρίς καθυστέρηση και γί¬ 
νουν οι δέουσες ενέργειες. 

γ) Η τήρηση των πρακτικών των συνεδριάσεων, του 
Κ.Σ., η καταχώρησή τους στο βιβλίο πρακτικών αυτού, η 
μέριμνα για την υπογραφή του και έκδοση αντιγράφων. 

δ) Η κατάρτιση με τον Πρόεδρο του σχεδίου του προϋ¬ 
πολογισμού της Κοινότητας, η σύνταξη και η συνυπογρα- 
φή με τον Πρόεδρο της Κοινότητας των βεβαιωτικών κα¬ 
ταλόγων, επιβολής, βεβαιώσεως και εισπράξεως των εν 
γένει κοινοτικών εσόδων και η διεξαγωγή της εν γένει λο¬ 
γιστικής υπηρεσίας της Κοινότητας. 

ε) Η ενημέρωση του Προέδρου για την πορεία των οι¬ 
κονομικών της Κοινότητας και η προσυπογραφή με τον 
Πρόεδρο των χρηματικών ενταλμάτων της Κοινότητας. 

στ) Η προσυπογραφή όλων των σχεδίων ως προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

ζ) Η επιμέλεια κατάρτισης του προγράμματος τέλεσης 
δημοσίων και κοινοτικών εορτών και δεξιώσεων. 

η) Η φροντίδα για τη λειτουργία των υπηρεσιών της Κοι¬ 
νότητας, ύδρευσης, φωτισμού, καθαριότητας ως και πό¬ 
σης άλλης δημιουργηθησομένης υπηρεσίας στο μέλλον. 

θ) Η τήρηση και φύλαξη των μητρώων αρρένων, δημο¬ 
τολογίων και ληξιαρχικών βιβλίων. 

ι) Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων οι οποίες ανατίθενται στην Κοι¬ 
νότητα από νόμους, διατάγματα κ.λπ. 

Άρθρο 5 

Αυτός ο οργανισμός ισχύει από τη δημοσίευσή του στην 
Εφημερίδα της Κυβερνήσεως. 

Με την παρούσα δεν δημιουργείται δαπάνη σε βάρος 
του κρατικού προϋπολογισμού αλλά σε βάρος του προϋ¬ 
πολογισμού της Κοινότητας Βασιλικής η οποία δεν μπο¬ 
ρεί να υπολογισθεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα 30 Νοεμβρίου 1998 
Με εντολή Γεν. Γραμ. Περιφέριεας 
Ο Διευθυντής 
Δ. ΔΑΓΛΑΣ 

-Φ- 

Αριθ. 23092 (5) 

Διάλυση αμιγούς Κοινοτικής Επιχείρησης στην Κοινότητα 
Τυλίσσου Ν. Ηρακλείου με την επωνυμία «Κοινοτική Ε¬ 
πιχείρηση Ανάπτυξης Τυλίσου». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 284 του ΔΚΚ (Π.Δ. 410/95). 


2. Την αριθ. 32943/23.11.1994 απόφαση του Νομάρχη 
Ηρακλείου με την οποία συστάθηκε η αμιγής Κοινοτική Ε¬ 
πιχείρηση με την επωνυμία «Κοινοτική Επιχείρηση Ανά¬ 
πτυξης Τυλίσου». 

3. Την 83/1998 απόφαση του Κοινοτικού Συμιβουλίου 
Τυλίσου, με την οποία αποφασίστηκε η διάλυση της ανω¬ 
τέρω Επιχείρησης. 

4. Την αριθ. 5972/13.8.1998 απόφαση του Γενικού 
Γραμματέα Περιφέρειας Κρήτης περί μεταβίβασης αρ¬ 
μοδιοτήτων, αποφασίζουμε: 

Τη διάλυση της αμιγούς Κοινοτικής Επιχείρησης της 
Κοινότητας Τυλίσου Νομού Ηρακλείου με την επωνυμία 
«ΚΟΙΝΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΤΥΛΙΣΟΥ» σύμ¬ 
φωνα με το άρθρο 8 παρ. α της υπ' αριθμ. 32943/23.11.94 
συστατικής πράξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 8 Δεκεμβρίου 1998 

Με εντολή Γεν. Γ ραμ. Περιφέρειας 

Η Γ εν. Διευθύντρια Περιφέρειας 
Μ. ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 1399/98 (6) 

Σύσταση Τριμελούς Επιτροπής για εξέταση αιτήσεων εν¬ 
διαφερομένων για την απόδειξη της ιδιότητας αυτών 
ως αγροτών στη Νομαρχιακή Αυτοδιοίκηση Δυτ. Αττι¬ 
κής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2218/94 περί Νομαρχιακής Αυ¬ 
τοδιοίκησης όπως αυτή τροποποιήθηκε και συμπληρώ¬ 
θηκε με το Ν. 2240/94 και 2273/95. 

2. Τον ισχύοντα οργανισμό εσωτερικής οργάνωσης και 
λειτουργίας των υπηρεσιών Ν.Α. Δυτ. Αττικής (ΦΕΚ 
441/Β/19.5.1995). 

3. Την αριθ. 337410/10.7.98 κοινή υπουργική απόφαση. 

4. Το με αριθμό 344592/4551/27.8.98 έγγραφο Υπ. Γε¬ 
ωργίας. 

5. Τις προτάσεις των υπηρεσιών Δ.Ο.Υ. και της Ένωσης 
Αγροτικών Συν/σμων Αττικής για καθορισμό τακτικών και 
αναπληρωματικών μελών, αποφασίζουμε: 

Συνιστάται Επιτροπή εξέτασης αιτήσεων ενδιαφερομέ¬ 
νων και συγκροτείται από: 

1. Χριστόπουλο Χρίστο, γεωπόνο, υπάλληλο της Δ/νσης 
Αγροτικής Ανάπτυξης Δ.Α., με αναπληρωτή τον Τριάντο 
Γεώργιο, γεωπόνο, της ίδιας υπηρεσίας. 

2. Μαργέτη Ιωάννη, εκπρόσωπο της Ένωσης Αγροτι¬ 
κών Συν/σμών Αττικής, με αναπληρωτή τον Οικονόμου Νι¬ 
κόλαο, εκπρόσωπο της ίδιας Ένωσης. 

3. α) Για αιτήσεις ενδιαφερομένων του Δήμου Μεγάρων, 
Ν. Περάμου το Διαμαντάκο Γεώργιο ΔΕ/Α - εφοριακό, με 
αναπληρωτή του την Πόγκα Ευαγγελία ΠΕ/Δ εφοριακό. 

β) Γ ια αιτήσεις ενδιαφερομένων του Δήμου Ερυθρώντο 
Σιδέρη Χαρίλαο του Πέτρου, υπάλληλο της Δ.Ο.Υ. Θη- 
βών, με αναπληρωτή το Στόγιο Γεώργιο του Γρηγορίου, 
υπάλληλο της ίδιας υπηρεσίας. 

γ) Γ ια αιτήσεις των Δήμων Ζεφυρίου, Α. Λιοσίων, Φυλής 
την Καλογεροπούλου Αλεξάνδρα, υπάλληλο της Δ.Ο.Υ. 
Αγ. Αναργύρων, με αναπληρωτή το Λιανή Βασίλειο, υπάλ¬ 
ληλο της ίδιας υπηρεσίας. 

δ) Για αιτήσεις των άλλων Δήμων της Ν.Α.Δ.Α. των Κω- 
τούλα Γεώργιο, υπάλληλο της Δ.Ο.Υ. Ελευσίνας με ανα¬ 
πληρωτή τον Καλεντάκη Εμμανουήλ της ίδιας υπηρεσίας. 

Έργο της Επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών 
ως αγροτών και εργατών γης. 

Γραμματέας της Επιτροπής ορίζεται η υπάλληλος Φου- 
τρή Μαρία της Δ/νσης Αγρ. Ανάπτυξης Δ.Α., με αναπλη¬ 
ρωτή τον Παπαθωμά Ανδρέα της ίδιας υπηρεσίας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ελευσίνα, 19 Νοεμβρίου 1998 

Ο Νομάρχης 
ΠΕΡ. ΠΑΠΑΠΕΤΡΟΥ 

-Φ- 

Αριθ. 11411/98 ( 7 ) 

Χορήγηση άδειας ασκήσεως επαγγέλματος Κοινωνικού 
Λειτουργού στη Λιμνιάτη Αικατερίνη του Κων/νου. 

Ο ΝΟΜΑΡΧΗΣ ΚΟΡΙΝΘΙΑΣ 

Με την 11411/19.11.98 απόφαση του Νομάρχη Κοριν¬ 
θίας, έχει χορηγηθεί στην Λιμνιάτη Αικατερίνη του 
Κων/νου άδεια ασκήσεως επαγγέλματος Κοινωνικού Λει¬ 
τουργού. 

Κόρινθος, 19 Νοεμβρίου 1998 

Ο Νομάρχης 
ΑΓΓΕΛΟΣ ΜΑΝΩΛΑΚΗΣ 
-«- 

Αριθ. 265 (8) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού με την επωνυμία «ΣΧΟΛΗ ΡΥΘΜΙ¬ 
ΚΗΣ ΚΑΙ ΧΟΡΟΥ ΖΩΖΩΣ ΝΟΥΛΑ-ΚΟΛΥΡΑ». 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Το Ν. 1158/81 «περί οργανώσεως και διοίκησης Σχο¬ 
λών Ανωτέρας Καλλιτεχνικής εκπαίδευσης κ.τ.λ.» (ΦΕΚ 
127/Α/13.5.81). 

2. Το Π.Δ. 457/83 « Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/1983). 

3. Τις 3758/29.1.1987 και 20347/20.5.87 εγκύκλιες δια¬ 
ταγές της Δ/νσης Καλών Τεχνών του Υπουργείου Πολιτι¬ 
σμού σχετικά με την ίδρυση και λειτουργία Ερασιτεχνικών 
Σχολών Χορού. 


4. Το Π.Δ. 347/1986/ΦΕΚ 154/Α/6.10.1986, με το οποίο 
μεταξύ των άλλων μεταβιβάστηκε στους Νομάρχες η αρ¬ 
μοδιότητα χορήγησης άδειας ίδρυσης και άδειας λει¬ 
τουργίας Ερασιτεχνικών Σχολών Χορού πληντου Ν. Αττι¬ 
κής. 

5. Την από 28.7.98 αίτηση της Ζωής Νούλα - Κολύρα με 
τα δικαιολογητικά που της συνοδεύουν, περί χορήγησης 
άδειας ιδρύσεως και λειτουργίας Ερασιτεχνικής Σχολής 
Χορού με την επωνυμία «ΣΧΟΛΗ ΡΥΘΜΙΚΗΣ ΚΑΙ ΧΟΡΟΥ 
ΖΩΖΩΣ ΝΟΥΛΑ-ΚΟΛΥΡΑ». 

6. Το από 25.9.1998 πρακτικό αυτοψίας της Επιτροπής 
ελέγχου της καταλληλότητας των κτιριακών εγκαταστά¬ 
σεων των Σχολών Καλλιτεχνικής εκπαίδευσης (άρθρο 6 
παρ. 4 του Ν. 1158/81) που συγκροτήθηκε με την 
19492/3.8.94 απόφασή μας, σύμφωνα με το οποίο κρίνε- 
ται κατάλληλο από κτιριακή άποψη το επί της οδού Ηρ. 
Πολυτεχνείου 83 στη Λάρισα και να χρησιμοποιηθεί για 
στέγαση της εν λόγω Σχολής Χορού, αποφασίζουμε: 

Χορηγούμε στη Ζωή Νούλα - Κολύρα άδεια ίδρυσης και 
λειτουργίας Ερασιτεχνικής Σχολής Χορού με την επωνύ- 
μια «ΣΧΟΛΗ ΡΥΘΜΙΚΗΣ ΚΑΙ ΧΟΡΟΥ ΖΩΖΩΣ ΝΟΥΛΑ-ΚΟ¬ 
ΛΥΡΑ». 

Έδρα της Σχολής ορίζεται η Λάρισα, οδός Ηρ. Πολυτε¬ 
χνείου 83. 

Η παρούσα να δημοσιευθεί στην Εφημερίδα της Κυ- 
βερνήσεως. 

Λάρισα, 30 Σεπτεμβρίου 1998 

Ο Νομάρχης 
ΙΩΑΝΝΗΣ ΦΛΩΡΟΣ 

-«- 

Αριθ. 3/1998 ( 9 ) 

Χορήγηση άδειας άσκησης επαγγέλματος Κοιν. Λει¬ 
τουργού στην Κορκοβέλου Μαρία του Ευαγγέλου. 

Ο ΝΟΜΑΡΧΗΣ ΦΘΙΩΤΙΔΑΣ 

Με την 1982/23.11.998 απόφαση του Νομάρχη Φθιώτι- 
δος, έχει χορηγηθεί στην Κορκοβέλου Μαρία του Ευαγ¬ 
γέλου, άδεια άσκησης επαγγέλματος Κοινωνικού Λει¬ 
τουργού. 

Λαμία, 23 Νοεμβρίου 1998 
Με εντολή Νομάρχη 
Η Προϊσταμένη 
ΕΥΑΓ. ΓΑΛΑΝΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΕΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 
ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00_ 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


Μέχρι 8 σελίδες 200 δρχ. 

ΕΦΗΜΕΡΙΔθΤτΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μ έρος αυτου_ 

ΕΤΗΣΙΕΣ ΣΥΝΔΡΟΜΕΣ Φ.Ε.Κ" 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε Δ.) 

Προκηρύξεων Α.Σ.Ε.Π. 

60.000 δρχ. 

70.000 

15.000 

70.000 » 

30.000 

15.000 

5.000 » 

10.000 » 

3.000 

10.000 » 

250.000 » 

3.000 δρχ. 

3.500 » 

750 » 

3.500 ·■ 

1.500 » 

750 ” 

250 » 

500 '- 

Ι 50 » 

500 Τ¬ 
Ι 2.500 ’> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε, 

250.000 >> 

12.500 » 


■ ί Ζρωϊ, ΤΑΠΕΤ π™ αντιστοιχεί σε ομ,δρομ* ε,σαούηε,α, <πη» Αθήνα ααο το Ταμείο τοο ΤΑΠΕΤ 

ίΣολωυού 51-Αθήνα) και στις άλλες πόλεις από τα Δημόσια Ταμεία. 

. — - *,«,~ τ„α ^ - 

* Αντίγραφα διπλ οτύπων, ταχυδρομικές επιταγές και χρηματικά γραμμαπα δεν γίνονται δεκτά. 

Οί υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




